
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 163
                                                             din 27 august 2020
                  privind însuşirea documentaţiei topo – cadastrale pentru imobilul de natură teren intravilan,  

                                          situat în Municipiul Sighișoara, str. Mihai Eminescu, nr. 40

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.163/24.08.2020 şi la Consiliul Local Sighișoara cu nr. 20.307/25.08.2020, de referatul de aprobare, înregistrat cu nr. 20.165/24.08.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere documentaţia topo – cadastrală de corectare, repoziționare și actualizare a imobilului de natură teren intravilan, cu categoria de folosință curți – construcții, înscris în C.F. nr. 59170 Sighișoara, nr. C.F. vechi 9325 (A+17), cu nr. cad. 1171/1 și nr. top. 591/2/1/1/1, în sensul diminuării suprafeței tabulare de 1360 mp., la suprafața reală măsurată de 986 mp. și ulterior dezmembrarea acestui teren, situat în Municipiul Sighișoara, str. Mihai Eminescu, nr. 40, proprietatea publică a Municipiului Sighișoara, în două loturi;

Având în vedere prevederile Hotărârii Consiliului Local Sighișoara nr. 22/31.01.2008 privind atribuirea în folosință gratuită a unor terenuri către cultele religioase din Municipiul Sighișoara;

Având în vedere faptul că documentația topo – cadastrală antemenționată a fost avizată favorabil de către Comisia de avizare prealabilă a documentațiilor cadastrale întocmite de persoane autorizate, constituită prin Dispoziția Primarului Sighișoara nr. 11/06.01.2017, reorganizată prin Dispoziția Primarului Municipiului Sighișoara nr. 416/15.05.2019;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 555 - 566 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 20.164/24.08.2020, prin care se propune spre însușire documentaţia topo – cadastrală cu privire la imobilul menţionat mai sus;
Având în vedere avizele favorabile ale comisiilor de buget, urbanism și juridică;
În temeiul art. 129 alin. (2) lit. „c”, alin. (6) lit. „c” şi alin. (14), art. 139 alin. (1) şi alin. (3) lit. ,,gˮ și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T E:

Art. 1. (1) Se însușește documentaţia topo – cadastrală de corectare, repoziționare și actualizare a imobilului de natură teren intravilan, cu categoria de folosință curți – construcții, înscris în C.F. nr. 59170 Sighișoara, nr. C.F. vechi 9325 (A+17), cu nr. cad. 1171/1 și nr. top. 591/2/1/1/1 și de dezmembrare a acestui teren, situat în Municipiul Sighișoara, str. Mihai Eminescu, nr. 40, anexa nr. 1 la prezenta hotărâre, în două loturi, după cum urmează:
♦ lot 1 cu suprafața de 688 mp. (nr. top. propus 591/2/1/1/1/1);

♦ lot 2 cu suprafața de 298 mp. (nr. top. propus 591/2/1/1/1/2). 

(2) Se aprobă corectarea, repoziționarea și actualizarea imobilului de natură teren intravilan, cu categoria de folosință curți – construcții, înscris în C.F. nr. 59170 Sighișoara, nr. C.F. vechi 9325 (A+17), cu nr. cad. 1171/1 și nr. top. 591/2/1/1/1, situat în Municipiul Sighișoara, str. Mihai Eminescu, nr. 40, în sensul diminuării suprafeței tabulare de 1360 mp., la suprafața reală măsurată de 986 mp.

(3) Se aprobă dezmembrarea imobilului de natură teren, în suprafață de 986 mp., cu categoria de folosință curți – construcții, înscris în C.F. nr. 59170 Sighișoara, nr. C.F. vechi 9325 (A+17), cu nr. cad. 1171/1 și nr. top. 591/2/1/1/1, situat în Municipiul Sighișoara, str. Mihai Eminescu, nr. 40, în două loturi, după cum urmează:

♦ lot 1 cu suprafața de 688 mp. (nr. top. propus 591/2/1/1/1/1);

♦ lot 2 cu suprafața de 298 mp. (nr. top. propus 591/2/1/1/1/2). 

Art. 2. Imobilul de natură teren intravilan, situat în Municipiul Sighișoara, str. Mihai Eminescu, nr. 40, înscris în C.F. nr. 59170 Sighișoara, nr. C.F. vechi 9325 (A+17), cu nr. cad. 1171/1 și nr. top. 591/2/1/1/1, identificat conform documentației topo – cadastrale însușite prin art. 1 din prezenta hotărâre, este în proprietatea Municipiului Sighișoara - domeniul public.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Public Cadastru și Agricultură și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Sîrbu Ioan - Iulian      
                                              Contrasemnează pentru legalitate
                                      SECRETARUL GENERAL al municipiului,
                                                               Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  2 ex. Biroul Public Cadastru și Agricultură.

12 ex.

B.A. 

